महिला वर्ग में पिछली चैंपियन अमरीका की सरीना विलियम्स और चीन की ली ना सेमीफ़ाइनल में पहुंच गईं हैं.2011 के चैंपियन और टॉप सीड सर्बिया के ज़ोकोविच ने स्पेन के मार्सेल ग्रेनोलर्स को महज 79 मिनट में 6-3, 6-0, 6-0 से हराकर लगातार 18 वीं बार ग्रैंड स्लैम टूर्नामेंट के क्वार्टर फ़ाइनल में जगह बनाई.तीसरी सीड मरे को दुनिया के 64वें नंबर के खिलाड़ी उज़बेकिस्तान के डेनिस इस्तोमिन को हराने के लिए चार सेटों तक जूझना पड़ा.मरे ने पहला सेट हारने के बाद शानदार वापसी की और मुक़ाबला 6-7 (5-7), 6-1, 6-4, 6-4 से जीतकर अंतिम आठ में जगह बनाई.ज़ोकोविच और मरे के अलावा रूस के मिखाइल यूज़नी और स्विटरजरलैंड के स्टेनिस्लास वावरिंका भी क्वार्टरफ़ाइनल में पहुंचने में सफल रहे.क्वार्टरफ़ाइनल में जोकोविच का मुक़ाबला यूज़नी से होगा जबकि मरे के सामने वावरिंका की चुनौती रहेगी.महिला वर्ग में सरीना ने स्पेन की कार्ला सुआरेज़ नवारो को 6-0, 6-0 से हराया जबकि ली ना ने रूस की एकातेरिना मकारोवा की चुनौती पर 6-4, 6-7, 6-2 से काबू पाया.गत उपविजेता बेलारूस की 



विक्टोरिया अज़ारेंका ने चौथे दौर में सर्बिया की एना इवानोविच को 4-6, 6-3, 6-4 से हराकर क्वार्टरफ़ाइनल में जगह बनाई.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)